POSTOPEK PRIJAVE TEME IN NAVODILA PRED ZAGOVOROM DOKTORSKE DISERTACIJE

1. Doktorski študent za pridobitev doktorata po dogovoru z mentorjem prijavi temo doktorske disertacije na posebnem obrazcu (priloga 1), ki je sestavni del Pravilnika.

Prijavo teme doktorske disertacije s prilogami odda v referat fakultete v pisni obliki v 2 izvodih in elektronski obliki.

Priloge k obrazcu:

* soglasje mentorja in somentorja (obrazec)
* dispozicija (pripravljena v skladu s 4. In 5. odstavkom, 18. člena Pravilnika o doktorskem študiju na UM)
* bibliografija z izpisom iz sistema COBISS
* mentorjevo strokovno mnenje o temi, ki vključuje predolg za zunanjega ocenjevalca (obrazec)
* utemeljitev mentorja in somentorja (obrazec)
* v primeru somentorstva: utemeljitev vloge mentorja in somentorja pri raziskovalnem delu doktorskega študenta

*Referat preveri število mentorstev predlaganega mentorja in ali je zaposlen ali v pogodbenem razmerju na UM in v roku 5 delovnih dni posreduje vlogo Vodji študijskega programa, ki preveri ali mentor/somentor izpolnjuje pogoje in vlogo posreduje komisiji pristojni za doktorski študij.*

*Komisija v roku 30 dni poda pozitivno mnenje o mentorju in temi in na predlog mentorja* ***imenuje najmanj enega zunanjega strokovnjaka****, ki izpolnjuje pogoje (***je habilitiran visokošolski učitelj ali znanstveni delavec z druge institucije in ne sme biti soavtor kakršnegakoli znanstvenega dela doktorskega študenta**):

*- Vodja študijskega programa jih pozove, da v roku 2 mesecev podajo strokovno mnenje. Strokovno mnenje sestoji iz vsaj dveh ločenih mnenj (mentorja/somentorja ter zunanjega strokovnjaka(ov).*

*- Komisija v roku 30 dni poda mnenje o naslovu dispozicije, primernosti dispozicije, mentorja/somentorja in predlaga senatu, da potrdi temo, mentorja/somentorja, lahko zahteva dopolnitve, popravke, izda sklep o zaustavitvi postopka.*

*- Senat s sklepom potrdi in posreduje v odločanje Senatu UM.*

*- Senat UM obravnava vlogo, ki jo predstavi mentor (obrazec) – v primeru popravkov, se postopek vrne na članico. V roku 2 mesecev od popolne vloge rektor izda sklep, ki ga sprejme (rok oddaje disertacije je štiri 4 leta) ali zavrne*

2. Doktorski študent mora najpozneje v štirih letih od dneva, ko je bila na Senatu UM potrjena njegova tema doktorske disertacije, v pristojnem referatu članice oddati:

- izdelano doktorsko disertacijo

- poročilo o preverjanju podobnosti z drugimi deli

- podpisano izjavo mentorja/somentorja o ustreznosti (obrazec - priloga 6)

- vsaj en članek iz doktorskega dela, pri kateri je prvi avtor v revijah s faktorjem vpliva JCR, ki po vrednosti faktorja vpliva sodijo v zgornje tri četrtine kakovosti

(v času trajanja doktorskega študija objavi dva izvirna znanstvena članka s področja doktorske disertacije, objavljena v revijah s seznama Science Citation Index (SCI), od tega vsaj enega objavljenega do zagovora doktorske disertacije in drugega sprejetega v objavo do promocije).

Če ne odda doktorske disertacije v roku, se izda sklep o zaustavitvi postopka (se šteje, da je odstopil od teme) oz. lahko iz opravičljivih razlogov na senat naslovi prošnjo za podaljšanje roka, in sicer za največ eno leto.

*Referat v roku 5 delovnih dni obvesti vodjo ŠP, ki preveri izpolnjevanje formalnih pogojev za zagovor DD in disertacije posreduje komisiji, ki članom omogoči, da se seznanijo z izdelano doktorsko disertacijo.*

Komisija predlaga člane komisije za **predhodno oceno doktorske disertacije**, v katero obvezno predlaga vsaj tri člane. Med temi dva člana nista mentor ali somentor pri doktorski disertaciji, najmanj eden med njimi pa mora biti obvezno zunanji ocenjevalec. Mentor in somentorji so lahko predlagani v komisijo za predhodno oceno doktorske disertacije, ne smejo pa v njej predstavljati večine. Če je komisija več kot tričlanska, je potrebno zagotoviti ustrezno višje število zunanjih ocenjevalcev, ki morajo predstavljati **vsaj tretjino članov komisije**.

Senat članice na predlog pristojne komisije in podlagi mnenja pristojne komisije članice za doktorski študij imenuje komisijo za predhodno oceno doktorske disertacije (priloga 7), v katero obvezno imenuje vsaj dva člana, ki nista mentor ali somentor pri doktorskem delu, od tega mora biti najmanj en zunanji ocenjevalec. V primeru, da je komisija več kot tričlanska, je potrebno zagotoviti ustrezno višje število zunanjih ocenjevalcev, ki morajo predstavljati vsaj tretjino članov komisije.

Mentor in somentorji so lahko predlagani v komisijo za predhodno oceno doktorske disertacije in praviloma podajo skupno mnenje.

Vodja doktorskega študijskega programa v roku petih delovnih dni po seji senata članice, na kateri je bila imenovana komisija za predhodno oceno doktorske disertacije, pozove imenovane ocenjevalce, da v roku največ 30 dni od prejema poziva na podlagi pregleda doktorske disertacije skupaj ali ločeno **opravijo razgovor z doktorskim študentom**, ki jih v obliki vmesnega poročila, ki je lahko skupno, posredujejo vodji doktorskega študijskega programa.

V roku 30 dni po prejetju dopolnjene/popravljene doktorske disertacije ali v roku treh mesecev od imenovanja ocenjevalcev, če le-ti niso zahtevali dopolnitev/popravkov doktorskega dela, ocenjevalci podajo ločena samostojna in neodvisna končna pisna mnenja o doktorski disertacijis predlogom za potrditev zagovora (zagovor se predlaga) ali predlogom za njegovo zavrnitev (zagovor se ne predlaga).

Senat članice potrdi doktorsko disertacijo, na isti seji imenuje tudi komisijo za zagovor doktorske disertacije

* Član komisije za zagovor doktorske disertacije mora biti habilitirani visokošolski učitelj ali znanstveni delavec z znanstvenega področja, s katerega želi doktorski študent pridobiti doktorat znanosti.
* Vsaj en član komisije ne sme biti zaposlen na UM ali z njo v pogodbenem razmerju.
* Strokovnjaki za podajo strokovnega mnenja o doktorski disertaciji so lahko člani komisije za zagovor doktorske disertacije.
* Če so mentor in somentorji člani komisije za zagovor doktorske disertacije, morajo predstavljati manj kot polovico članov komisije.
* Eden od članov komisije je predsednik. Mentor/somentor ne more biti predsednik komisije.

*Referat članice pošlje imenovanim članom komisije sklep o imenovanju komisije za zagovor doktorske disertacije, izvod doktorske disertacije in navodila za zagovor. Sklep o imenovanju komisije za zagovor se pošlje v vednost tudi doktorskemu študentu, vodji doktorskega študijskega programa ter mentorju/somentorju, če ni član komisije za zagovor.*

Zagovor doktorske disertacije se mora opraviti praviloma v roku enega meseca, najpozneje pa v dveh mesecih od dneva, ko je bil na podlagi pozitivne ocene disertacije na senatu članice odobren njen zagovor.

Zaželeno je, da je na zagovoru prisoten vodja doktorskega študijskega programa, tudi če ni član komisije za zagovor.

Zagovor vodi vodja doktorskega študijskega programa ali predsednik komisije. Mentor in somentorji, ki so člani komisije za zagovor, praviloma ne zastavljajo vprašanj.

Doktorand k zagovoru pristopi s predstavitvijo na USB ključku – predstavitev traja največ 45 minut.

Doktorand je dolžan najkasneje v roku 14 dni po uspešnem zagovoru v pristojni referat članice oddati zadostno število izvodov doktorske disertacije (odvisno od članov komisije) ter elektronsko obliko doktorske disertacije v DKUM in v podatkovni zbirki ProQuest Dissertations & Theses.

Podrobnosti oddaje v DKUM urejajo Navodila o pripravi in oddaji elektronske oblike zaključnih del ter pogojih za začasno nedostopnost vsebine zaključnega dela in Navodila o preverjanju podobnosti vsebine elektronske oblike zaključnega dela z drugimi deli. Oddaja v podatkovno zbirko ProQuest Dissertations & Theses se izvaja avtomatizirano s postopkom žetve doktorskih disertacij preko OAI-PMH strežnika DKUM.

Doktorand hkrati odda tudi izjavo o avtorstvu in istovetnosti tiskane in elektronske oblike doktorske disertacije in izjavo o objavi osebnih podatkov (priloga 4), s katero potrjuje, da je zaključno delo rezultat njegovega samostojnega znanstvenoraziskovalnega dela. Doktorand obe izjavi natisne in podpiše in veže v tiskane izvode disertacije.

Doktorand mora pred zagovorom izpolniti Anketo o zadovoljstvu s študijem na UM ( Aips– seznam obveznosti – ankete).

Po izpolnitvi vseh obveznosti doktorand prejme Potrdilo o doktoriranju. Znanstveni naslov lahko začne uporabljati po opravljeni promociji v znanstveni naziv.